Nazarboyev o‘ziga bildirilgan sevgi izhoriga hazil bilan javob qildi

Qozog‘istondagi Temirtau tarixiy-o‘lkashunoslik muzeyi direktori Natalya Skorikova mamlakat prezidentiga 8 million nafar ayollar nomidan sevgi izhor qildi, deya xabar bermoqda “Nur.kz”.

“Qozog‘iston Xalq assambleyasi — bu 17 million kishi. Ularning 8 millioni biz, ayollarmiz. 8 millionta ayol qalbi sizga boqmoqda, tinch osmon, bu yerda yashash imkoniyati uchun 8 million minnatdorlik bildirilmoqda”, — dedi Skorikova 23-aprel, payshanba kuni Qozog‘iston Xalq assambleyasi XXII sessiyasida.
“Nursulton Abishevich, 8 million nafar ayol sizni sevadi. Va biz siz tomondamiz”, — deya qo‘shib qo‘ydi u.
“Sulaymon Sulton esa damini olsin”, — deya hazil qildi o‘z navbatida prezident.